เตือนโควิด-19 ทำโลกอดอยากพุ่ง-แพร่ค่ายผู้ลี้ภัย
สำนักข่าวเอพีรายงานเมื่อ 22 เม.ย. โดยอ้างข้อมูลจากสำนักงานข้าหลวงใหญ่ผู้ลี้ภัยแห่งสหประชาชาติ (ยูเอ็นเอชซีอาร์) ว่า มีผู้คนราว 70 ล้านคนทั่วโลกที่ต้องพลัดถิ่นฐานบ้านเรือนเพราะสงครามและความไม่สงบ โดย 10 ล้านคนอยู่ในค่ายผู้ลี้ภัยที่แออัดและนิคมที่ไม่เป็นทางการ และเกือบทั้งหมดไม่ได้รับการตรวจหาเชื้อไวรัสโควิด-19 ที่กำลังแพร่ระบาดอย่างหนักทั่วโลกนายแจน เอจแลนด์ ประธานสภาผู้ลี้ภัยนอร์เวย์เผยว่า ชุดทดสอบเชื้อโควิด-19 ขาดแคลนแม้แต่ในรัฐนิวยอร์กในสหรัฐฯและนอร์เวย์ แต่ในประเทศซีกโลกใต้ที่ทีมงานของตนพยายามช่วยเหลือ ชุดทดสอบไม่มีเลย แม้ค่ายผู้ลี้ภัยจำนวนมากถูกแยกโดดเดี่ยว ทำให้โควิด-19 แพร่ระบาดช้า แต่ไม่มีที่ใดปลอดภัยโดยสิ้นเชิง ถ้าไม่มีการตรวจเชื้อโควิด-19 อาจแพร่ระบาดโดยไร้การตรวจสอบจนกระทั่งผู้ติดเชื้อแสดงอาการป่วย และถ้ามีการตรวจเชื้อ เตียงผู้ป่วยไอซียู เครื่องช่วยหายใจ ถุงมือ และหน้ากากอนามัยก็แทบไม่มีเลย ทั้งนี้ ทีมงานของนายแจนได้ทำการทบทวนในทั้ง 30 ประเทศที่พวกเขาทำงานอยู่พบว่าไม่มีการตรวจเชื้อโควิด-19 เลย ก่อนคนเริ่มป่วยค่ายผู้ลี้ภัยและแหล่งที่มีผู้พลัดถิ่นฐานจุดใหญ่ๆ ของโลกรวมทั้งในบังกลาเทศ ซึ่งมีผู้ลี้ภัยกว่า 1 ล้านคน ส่วนใหญ่เป็นชาวมุสลิมโรฮีนจาจากเมียนมา นอกจากนี้ ยังอยู่ในซีเรียซึ่งมีสงครามกลางเมืองมา 10 ปี ในอิรัก อัฟกานิสถาน ซูดานใต้ โซมาเลีย คองโก และเวเนซุเอลาอนึ่ง โครงการอาหารโลก (WFP) แห่งสหประชาชาติเผยแพร่รายงานประจำปีที่ 4 เรื่องวิกฤติอาหารโลกระบุว่า โลกเสี่ยงอดขาดแคลนอาหารอย่างแพร่หลายร้ายแรงขั้นหายนะ เพราะผลกระทบจากโควิด-19 ประเมินว่าผู้คนที่อดอยากหิวโหยจะพุ่งจาก 135 ล้านคน ในปี 2562 เป็นกว่า 250 ล้านคนทั่วโลกในปี 2563 นี้ ผู้มีความเสี่ยงสูงสุดอยู่ใน 10 ประเทศที่ได้รับผลกระทบจากสงครามวิกฤติเศรษฐกิจ และสภาพอากาศเปลี่ยนแปลงคือ เยเมน สาธารณรัฐประชาธิปไตยคองโก อัฟกานิสถาน เวเนซุเอลา เอธิโอเปีย ซูดานใต้ ซูดาน ซีเรีย ไนจีเรีย และเฮติ ซึ่งก่อนโควิด-19 ระบาดบางพื้นที่ในแอฟริกาตะวันออกและเอเชียใต้ก็ขาดอาหารรุนแรงอยู่แล้ว เพราะภัยแล้งและฝูงตั๊กแตนระบาด ส่วนซูดานใต้ประชากรถึง 61% ก็อดอยากขาดอาหารเดวิด บีสลีย์ ผู้อำนวยการ WFP เรียกร้องในที่ประชุมทางวิดีโอคอนเฟอเรนซ์ของคณะมนตรีความมั่นคงแห่งสหประชาชาติให้ทั่วโลกลงมือแก้ปัญหานี้เร่งด่วนอย่างชาญฉลาดและรวดเร็วเพื่อหลีกเลี่ยงหายนะ เพราะเวลามีน้อยมาก โลกอาจขาดแคลนอาหารรุนแรงถึงหายนะในไม่กี่เดือนข้างหน้า.
สำนักข่าวเอพีรายงานเมื่อ 22 เม.ย. โดยอ้างข้อมูลจากสำนักงานข้าหลวงใหญ่ผู้ลี้ภัยแห่งสหประชาชาติ (ยูเอ็นเอชซีอาร์) ว่า มีผู้คนราว 70 ล้านคนทั่วโลกที่ต้องพลัดถิ่นฐานบ้านเรือนเพราะสงครามและ
ผู้ลี้ภัย,โควิด-19,ไวรัสโคโรนา,COVID-19,ยูเอ็นเอชซีอาร์,ขาดแคลนอาหาร,ข่าววันนี้